
FORSLAG TIL EUROPA-PARLAMENTETS BESLUTNING
om det europæiske semester for samordning af de økonomiske politikker 2025
(2024/2112(INI))
Europa-Parlamentet,
–	henviser til traktaten om Den Europæiske Unions funktionsmåde (TEUF), særlig artikel 121, 126 og 136,
–	der henviser til protokol nr. 1 til traktaten om Den Europæiske Union (TEU) og TEUF om de nationale parlamenters rolle i Den Europæiske Union,
–	der henviser til protokol nr. 2 til TEU og TEUF om anvendelse af nærhedsprincippet og proportionalitetsprincippet,
–	der henviser til protokol nr. 12 til TEU og TEUF om proceduren i forbindelse med uforholdsmæssig stor gæld,
–	der henviser til traktaten om stabilitet, samordning og styring i Den Økonomiske og Monetære Union,
–	der henviser til Europa-Parlamentets og Rådets forordning (EU) 2024/1263 af 29. april 2024 om effektiv samordning af de økonomiske politikker og om multilateral budgetovervågning samt om ophævelse af Rådets forordning (EF) nr. 1466/97[footnoteRef:1], [1:  EUT L, 2024/1263, 30.4.2024, ELI: https://eur-lex.europa.eu/eli/reg/2024/1263/oj?eliuri=eli%3Areg%3A2024%3A1263%3Aoj&locale=da.] 

–	der henviser til Rådets forordning (EU) nr. 2024/1264 af 29. april 2024 om ændring af forordning (EF) nr. 1467/97 om fremskyndelse og afklaring af gennemførelsen af proceduren i forbindelse med uforholdsmæssigt store underskud[footnoteRef:2], [2:  EUT L, 2024/1264, 30.4.2024, ELI: https://eur-lex.europa.eu/eli/reg/2024/1264/oj?eliuri=eli%3Areg%3A2024%3A1264%3Aoj&locale=da.] 

–	der henviser til Rådets direktiv (EU) 2024/1265 af 29. april 2024 om ændring af direktiv 2011/85/EU om krav til medlemsstaternes budgetmæssige rammer[footnoteRef:3], [3:  EUT L, 2024/1265, 30.4.2024, ELI: https://eur-lex.europa.eu/eli/dir/2024/1265/oj?eliuri=eli%3Adir%3A2024%3A1265%3Aoj&locale=da.] 

–	der henviser til Europa-Parlamentets og Rådets forordning (EU) nr. 1173/2011 af 16. november 2011 om en effektiv håndhævelse af budgetovervågningen i euroområdet[footnoteRef:4], [4:  EUT L 306, 23.11.2011, s. 1, ELI: https://eur-lex.europa.eu/eli/reg/2011/1173/oj?eliuri=eli%3Areg%3A2011%3A1173%3Aoj&locale=da.] 

–	der henviser til Europa-Parlamentets og Rådets forordning (EU) nr. 1174/2011 af 16. november 2011 om håndhævelsesforanstaltninger til at korrigere uforholdsmæssigt store makroøkonomiske ubalancer i euroområdet[footnoteRef:5], [5:  EUT L 306, 23.11.2011, s. 8., ELI: https://eur-lex.europa.eu/eli/reg/2011/1174/oj?eliuri=eli%3Areg%3A2011%3A1174%3Aoj&locale=da.] 

–	der henviser til Europa-Parlamentets og Rådets forordning (EU) nr. 1176/2011 af 16. november 2011 om forebyggelse og korrektion af makroøkonomiske ubalancer[footnoteRef:6], [6:  EUT L 306, 23.11.2011, s. 25, ELI: https://eur-lex.europa.eu/eli/reg/2011/1176/oj?eliuri=eli%3Areg%3A2011%3A1176%3Aoj&locale=da.] 

–	der henviser til Europa-Parlamentets og Rådets forordning (EU) nr. 472/2013 af 21. maj 2013 om skærpelse af den økonomiske og budgetmæssige overvågning af medlemsstater i euroområdet, der har eller er truet af alvorlige vanskeligheder med hensyn til deres finansielle stabilitet[footnoteRef:7], [7:  EUT 140, 27.5.2013, s. 1, ELI: https://eur-lex.europa.eu/eli/reg/2013/472/oj?eliuri=eli%3Areg%3A2013%3A472%3Aoj&locale=da.] 

–	der henviser til Europa-Parlamentets og Rådets forordning (EU) nr. 473/2013 af 21. maj 2013 om fælles bestemmelser om overvågning og evaluering af udkast til budgetplaner og til sikring af korrektion af uforholdsmæssigt store underskud i medlemsstaterne i euroområdet[footnoteRef:8], [8:  OJ L 140, 27.5.2013, s. 11, ELI: https://eur-lex.europa.eu/eli/reg/2013/473/oj?eliuri=eli%3Areg%3A2013%3A473%3Aoj&locale=da.] 

–	der henviser til Kommissionens økonomiske forårsprognose 2024 af 15. maj 2024,
–	der henviser til Kommissionens økonomiske efterårsprognose 2024 af 15. november 2024,
–	der henviser til Kommissionens gældsholdbarhedsopsyn for 2023 af 22. marts 2024 (Debt Sustainability Monitor 2023),
–	der henviser til Kommissionens meddelelse af 8. marts 2023 om finanspolitiske retningslinjer for 2024 (COM(2023)0141),
–	der henviser til Kommissionens rapport af 19. juni 2024, som er udarbejdet i overensstemmelse med artikel 126, stk. 3, i traktaten om Den Europæiske Unions funktionsmåde (COM(2024)0598),
–	der henviser til Rådets afgørelse (EU) 2024/2122 af 26. juli 2024 om et uforholdsmæssigt stort underskud i Frankrig[footnoteRef:9], [9:  EUT L, 2024/2122, 1.8.2024, ELI: https://eur-lex.europa.eu/eli/dec/2024/2122/oj?eliuri=eli%3Adec%3A2024%3A2122%3Aoj&locale=da.] 

–	der henviser til Rådets afgørelse (EU) 2024/2123 af 26. juli 2024 om et uforholdsmæssigt stort underskud i Ungarn[footnoteRef:10], [10:  EUT L, 2024/2123, 1.8.2024, ELI: https://eur-lex.europa.eu/eli/dec/2024/2123/oj?eliuri=eli%3Adec%3A2024%3A2123%3Aoj&locale=da.] 

–	der henviser til Rådets afgørelse (EU) 2024/2124 af 26. juli 2024 om et uforholdsmæssigt stort underskud i Italien[footnoteRef:11], [11:  EUT L, 2024/2124, 1.8.2024, ELI: https://eur-lex.europa.eu/eli/dec/2024/2124/oj?eliuri=eli%3Adec%3A2024%3A2124%3Aoj&locale=da.] 

–	der henviser til Rådets afgørelse (EU) 2024/2125 af 26. juli 2024 om et uforholdsmæssigt stort underskud i Belgien[footnoteRef:12], [12:  EUT L, 2024/2125, 1.8.2024, ELI: https://eur-lex.europa.eu/eli/dec/2024/2125/oj?eliuri=eli%3Adec%3A2024%3A2125%3Aoj&locale=da.] 

–	der henviser til Rådets afgørelse (EU) 2024/2128 af 26. juli 2024 om et uforholdsmæssigt stort underskud i Malta[footnoteRef:13], [13:  EUT L, 2024/2128, 1.8.2024, ELI: https://eur-lex.europa.eu/eli/dec/2024/2128/oj?eliuri=eli%3Adec%3A2024%3A2128%3Aoj&locale=da.] 

–	der henviser til Rådets afgørelse (EU) 2024/2129 af 26. juli 2024 om et uforholdsmæssigt stort underskud i Slovakiet[footnoteRef:14], [14:  EUT L, 2024/2129, 1.8.2024, ELI: https://eur-lex.europa.eu/eli/dec/2024/2129/oj?eliuri=eli%3Adec%3A2024%3A2129%3Aoj&locale=da#.] 

–	der henviser til Rådets afgørelse (EU) 2024/2133 af 26. juli 2024 om et uforholdsmæssigt stort underskud i Polen[footnoteRef:15], [15:  OJ L, 2024/2133, 1.8.2024, ELI: https://eur-lex.europa.eu/eli/dec/2024/2133/oj?eliuri=eli%3Adec%3A2024%3A2133%3Aoj&locale=da.] 

–	der henviser til Rådets afgørelse (EU) 2024/2130 af 26. juli 2024 om konstatering af, at Rumænien ikke har truffet virkningsfulde foranstaltninger som reaktion på Rådets henstilling af 18. juni 2021[footnoteRef:16], [16:  EUT 2024/2130, 1.8.2024, ELI: https://eur-lex.europa.eu/eli/dec/2024/2130/oj?eliuri=eli%3Adec%3A2024%3A2130%3Aoj&locale=da.] 

–	der henviser til Rådets henstilling af 12. april 2024 om den økonomiske politik i euroområdet[footnoteRef:17], [17:  EUT C/2024/2807, 23.4.2024, ELI: https://eur-lex.europa.eu/eli/C/2024/2807/oj?eliuri=eli%3AC%3A2024%3A2807%3Aoj&locale=da.] 

–	der henviser til Det Europæiske Finanspolitiske Råds vurdering af 3. juli 2024 af den fremadrettede finanspolitiske kurs for euroområdet i 2025,
–	der henviser til Eurogruppens erklæring af 15. juli 2024 om den fremadrettede finanspolitiske kurs for euroområdet i 2025,
–	der henviser til Det Europæiske Finanspolitiske Råds årsberetning af 2. oktober 2024,
–	der henviser til Kommissionens meddelelse af 19. juni 2024 med titlen "Det europæiske semester 2024 – forårspakken (COM(2024)0600),
–	der henviser til Den Internationale Valutafonds arbejdsdokument 24/181 fra august 2024, Taming Public Debt in Europe: Outlook, Challenges, and Policy Response,
–	der henviser til Den Internationale Valutafonds Fiscal Monitor fra oktober 2024, Putting a Lid on Public Debt,
–	der henviser til forretningsordenens artikel 55,
–	der henviser til udtalelse fra Budgetudvalget,
–	der henviser til betænkning fra Økonomi- og Valutaudvalget (A10‑0000/2024),
A.	der understreger, at det europæiske semester spiller en væsentlig rolle for samordningen af medlemsstaternes økonomiske og budgetmæssige politikker;
B.	der henviser til, at TEUF fastsætter referenceværdier i forhold til BNP på op til 3 % af det offentlige underskud og 60 % af gælden; der henviser til, at EU's samlede underskud og den offentlige gælds andel af BNP fortsat ligger over referenceværdierne;
C.	der henviser til, at overholdelsen af udgiftsreglen under den tidligere ramme i euroområdet (2011-2023) var på 52 %; 
D.	der henviser til, at der blev indledt eller opretholdt procedurer i forbindelse med uforholdsmæssigt store underskud for otte medlemsstaters vedkommende i 2024; der henviser til, at nogle medlemsstater ikke var genstand for en procedure i forbindelse med uforholdsmæssigt store underskud, selv om de havde et underskud på over 3 % af BNP i 2023;
E.	der henviser til, at Kommissionen i juni 2024 konkluderede, at otte medlemsstater havde overskredet de anbefalede udgiftsvækstrater i 2023;
1.	bemærker, at EU i de seneste fem år har udvist en høj grad af økonomisk og social modstandsdygtighed over for blandt andet faktorer som voldsomme slag gennem en koordineret politikreaktion; minder om, at fremme af bæredygtig vækst på en vedholdende måde indebærer at fremme ansvarlige finanspolitikker, strukturreformer og investeringer, der højner produktiviteten;
2.	mener, at overvindelse af konkurrencemæssige og geopolitiske udfordringer vil kræve overførsel af udgifter til EU-plan på visse politikområder vedrørende europæiske offentlige goder for at øge effektiviteten af de samlede offentlige udgifter; glæder sig over Unionens tilsagn om at ville øge sin udgiftseffektivitet og sine investeringer i den samlede forsvarskapacitet for at imødekomme sine behov i forbindelse med voksende trusler og sikkerhedsmæssige udfordringer; 
3.	fremhæver, at en konsekvent og omfattende industripolitik er afgørende for at øge investeringerne i EU's innovationskapacitet, samtidig med at konkurrenceevnen og det indre markeds integritet bevares; 
Økonomiske udsigter for EU
4.	bemærker, at EU's BNP ifølge Kommissionens økonomiske efterårsprognose 2024 forventes at vokse med 0,9 % (0,8 % i euroområdet) i 2024 og med 1,5 % (1,3 % i euroområdet) i 2025; bemærker, at de økonomiske udsigter for EU fortsat er yderst usikre, og at risiciene i vid udstrækning er nedadrettede; 
5.	understreger, at høje gældsniveauer undergraver den økonomiske stabilitet og evnen til at reagere på kriser; er bekymret over, at den offentlige gældskvote forventes at stige (til 83,0 % i EU og 89,6 % i euroområdet) i 2025, hvilket er en stigning fra niveauet i 2024 (82,4 % for EU og 89,1 % for euroområdet);
6.	beklager, at otte medlemsstater har uforholdsmæssigt store underskud, og glæder sig over de afhjælpende foranstaltninger;
7.	bemærker, at Kommissionens rapport om varslingsmekanismen 2024 konstaterer makroøkonomiske ubalancer i 12 medlemsstater;
Revideret EU-ramme for økonomisk styring og effektiv håndhævelse heraf
8.	minder om, at reformen har til formål at gøre rammen enklere, mere gennemsigtig og effektiv med større nationalt ejerskab og bedre håndhævelse; minder endvidere om, at den har til formål at styrke den finanspolitiske holdbarhed gennem gradvise og skræddersyede tilpasninger suppleret med reformer og investeringer og at fremme konjunkturudjævnende finanspolitikker;
9.	finder det dybt beklageligt, at der tidligere har hersket en så forsømmelig håndhævelse af de finanspolitiske regler; understreger, at det er afgørende, at den nye ramme sikrer ligebehandling af medlemsstaterne; bekræfter, at en vellykket og troværdig ramme i høj grad afhænger af, at reglerne nøje gennemføres;
10.	fastslår, at et fornyet fokus på nettoudgifter på mellemlang sigt vil kræve omfattende reformer af de nationale budgetplanlægningsprocedurer i medlemsstaterne;
Nationale finans- og budgetplaner
11.	beklager, at ikke alle medlemsstater var i stand til at forelægge deres nationale mellemfristede planer for finans- og strukturpolitiske tiltag og budgetplaner til tiden; understreger, at dette udgør et stort tilbageslag for evnen til at kunne gennemføre de nye regler effektivt og svækker deres troværdighed; bekræfter på ny betydningen af rettidig forelæggelse af udkast til budgetplaner med henblik på at omsætte de forpligtelser, der er skitseret i finanspolitiske planer, til konkrete politikker;
12.	bemærker, at 18 medlemsstater har foreslået afvigelser fra den udgiftskurs, som Kommissionen har fastlagt, hvilket i nogle tilfælde har resulteret i en højere gennemsnitlig stigning i udgifterne; beklager, at disse afvigelser er begrundet i betydelige forskelle mellem medlemsstaternes og Kommissionens økonomiske antagelser; opfordrer Kommissionen til at sikre, at de økonomiske argumenter, der ligger til grund for de nye udgiftskurser, som medlemsstaterne har foreslået, er velbegrundede og databaserede; beklager, at medlemsstaterne udskyder deres finanspolitiske tilpasninger til slutningen af perioden, så de falder sammen med en langsommere BNP-vækst; opfordrer Kommissionen til at forhindre konjunkturforstærkende politikker;
13.	beklager, at kun syv medlemsstater har anmodet om en udtalelse fra deres relevante uafhængige finanspolitiske institution; beklager, at ni medlemsstater ikke opfyldte deres forpligtelse til at gennemføre politiske høringer af regionale myndigheder og relevante interessenter, inden de forelagde deres nationale planer; beklager endvidere, at flere medlemsstater ikke har inddraget deres nationale parlamenter i godkendelsesprocessen for planerne og ikke har rapporteret, hvorvidt de krævede høringer af de nationale parlamenter fandt sted;
14.	bemærker, at fem medlemsstater har anmodet om en forlængelse af tilpasningsperioden; bemærker, at de reformer og investeringer, der anvendes til at begrunde denne forlængelse, i høj grad er afhængige af reformer, der allerede er godkendt under genopretnings- og resiliensfaciliteten; mener, at nogle af disse reformer ikke i tilstrækkelig grad opfylder kravet om at påvise deres bidrag til potentiel BNP-vækst;
Finanspolitisk holdning
15.	er enigt med Eurogruppen i, at der i betragtning af de makroøkonomiske udsigter for 2025 fortsat er behov for en gradvis og vedvarende finanspolitisk konsolidering i euroområdet; fremhæver behovet for at reducere de høje niveauer af underskud og gæld på en måde, der minimerer indvirkningen på væksten;
16.	bemærker, at gennemførelsen af den reviderede forvaltningsramme forventes at føre til en kontraktiv finanspolitisk kurs for euroområdet som helhed i 2024 og 2025, hvilket er hensigtsmæssigt i lyset af de makroøkonomiske udsigter og behovet for fortsat at øge den finanspolitiske holdbarhed og støtte den igangværende inflationsdæmpende proces;
17.	mener, at en stringent anvendelse af de finanspolitiske regler i sig selv ikke er en tilstrækkelig forudsætning for vedvarende at opnå en optimal finanspolitisk kurs; opfordrer Kommissionen og Rådet til at foreslå en mekanisme, der bidrager til at sikre, at det samlede EU's placering i konjunkturforløbet til enhver tid er passende i forhold til de makroøkonomiske udsigter;
Landespecifikke henstillinger
18.	beklager, at andelen af "fuldt ud gennemførte" landespecifikke henstillinger er faldet fra 18,1 % (i perioden 2011-2018) til 13,9 % (i perioden 2019-2023);
19.	minder om medlemsstaternes forpligtelse til at følge op på de relevante, landespecifikke henstillinger under det europæiske semester i deres nationale finanspolitiske planer;
20.	fremhæver, at implementeringen af de landespecifikke henstillinger om styrkelse af de offentlige pensionssystemers finanspolitiske holdbarhed og sundheds- og langtidsplejesystemernes omkostningseffektivitet fortsat bør være et centralt mål for medlemsstaterne i lyset af den aldrende befolkning;
°
°	°
21.	pålægger sin formand at sende denne beslutning til Rådet og Kommissionen.

[bookmark: _Toc184303903]BEGRUNDELSE
Det europæiske semester er fortsat en hjørnesten i koordineringen af de økonomiske og budgetpolitikker mellem EU's medlemsstater. Betænkningen anerkender EU's modstandsdygtighed over for de seneste kriser og slag, som muliggøres af en koordineret politisk reaktion, der har fremmet stabilitet og vækst. En fastholdelse af denne fremdrift kræver fornyet opmærksomhed på ansvarlige finanspolitikker, strukturreformer og produktivitetsfremmende investeringer. Betænkningen understreger også det budgetmæssige pres, som de nye behov affødt af konkurrenceevnen, geopolitiske udfordringer og den aldrende befolkning har givet anledning til Ordføreren plæderer som reaktion herpå for i) en dagsorden for strukturreformer ii) finanspolitisk bæredygtighed og iii) en forhøjelse af de offentlige udgifter ved at lægge visse udgiftsposter over på EU-niveau for at skabe EU-offentlige goder på eksempelvis forsvarsområdet. Desuden anses fremme af innovation gennem en solid, horisontal industripolitik for afgørende for at bevare konkurrenceevnen og sikre det indre markeds integritet.
Det medgives i betænkningen, at de økonomiske udsigter for 2024 og 2025 er behæftet med usikkerhed, og at risiciene overvejende er nedadrettede. Ordføreren udtrykker bekymring over den forventede stigning i EU's gældskvote, som risikerer at skade den økonomiske stabilitet og begrænser det finanspolitiske råderum til at reagere på slag og kriser. Der er behov for virkningsfulde, afhjælpende foranstaltninger for at afhjælpe uforholdsmæssigt store underskud i otte medlemsstater, og betænkningen ser med tilfredshed på de igangværende bestræbelser på at rette op på disse ubalancer.
Betænkningen sætter især fokus på, hvordan den nyligt vedtagne ramme for makroøkonomisk styring har fungeret, siden den trådte i kraft i 2024. Denne ramme udgør det vigtigste udviklingsskridt i den økonomiske samordningsproces. Reformen har til formål at etablere et enklere, mere gennemsigtigt og effektivt system, der styrker den finanspolitiske holdbarhed og samtidig fremmer konjunkturudlignende politikker. Ordføreren fremhæver imidlertid den hidtil konsekvent svage gennemførelse af finanspolitiske regler i EU og understreger, at troværdigheden afhænger af, at reglerne nøje finder anvendelse og at alle medlemsstater behandles på rimelig og retfærdig vis.
Betænkningen omhandler specifikt indførelsen af nye nationale mellemfristede planer for finans- og strukturpolitiske tiltag og udkast til budgetplaner. Der udtrykkes bekymring over forsinkelser i indgivelsen fra flere medlemsstater, hvilket undergraver processens troværdighed. Ordføreren fremhæver også forskelle i de økonomiske antagelser mellem nogle medlemsstater og Kommissionen, hvilket har ført til afvigelser i de foreslåede udgiftskurser. Betænkningen advarer desuden mod at koncentrere de finanspolitiske tilpasninger ved udgangen af tilpasningsperioden og opfordrer Kommissionen til at sørge for konjunkturudjævnende politikker. Der udtrykkes desuden kritik af manglen på høring af centrale interessenter, herunder uafhængige finanspolitiske institutioner, regionale myndigheder og nationale parlamenter. Ordføreren understreger behovet for at sikre, at de reformer og investeringer, der indgår i planerne, reelt bidrager til den potentielle BNP-vækst.
Betænkningen tilslutter sig Eurogruppens holdning, at der er behov for en vedvarende finanspolitisk konsolidering i 2025, som vil resultere i en kontraktiv finanspolitisk kurs. Selv om denne tilgang er hensigtsmæssig i betragtning af de makroøkonomiske udsigter, advares der i betænkningen om, at anvendelse af finanspolitiske regler alene, skønt nødvendig, ikke er tilstrækkeligt til at opnå optimale makroøkonomiske resultater. Kommissionen og Rådet opfordres til at etablere mekanismer, der sikrer, at den samlede finanspolitiske kurs i EU er reaktiv i forhold til konjunkturerne. 
Endelig understreger ordføreren betydningen af at gennemføre de landespecifikke henstillinger som et kritisk element i det europæiske semester. Desuden udtrykkes der i betænkningen bekymring over den faldende andel af "fuldt ud gennemførte" landespecifikke henstillinger. Medlemsstaterne mindes om deres ansvar for at integrere landespecifikke henstillinger i deres nationale finanspolitiske planer, navnlig på prioriterede områder såsom pensionssystemernes bæredygtighed og sundhedsudgifternes effektivitet.

	Enhed og/eller person


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

